E Breizh ivez eo aet dregantad an tuioù pellañ war greskiñ. Gwir eo emañ pell sifroù Jean-Marie Le Pen e Breizh diouzh e sifroù e Bro-Chall. Koulskoude eo aet un tammig war-raok e-keñver 1995. Berzh o deus graet strolladoù an tu kleiz pellañ ivez, dre mo deus tizhet sifroù uheloch meurbet evit tro gentañ dilennadeg ar prezidant. E 1995 e oa bet tizhet dregantad uhelañ Jean-Marie Le Pen er Mor-Bihan, gant 8% eus ar votoù. Dech e oa kresket-kaer avat, kazi daougementet zoken, gant tost 15%. Tostig-tost da Lionel Jospin e oa hag e kornioù zo e oa araozañ zoken, evel e Pleuwigner da skouer. Ouzhpenn 12% en deus tizhet ar « Front National » e Gwened, kêr a-zehou he hengoun demokratel kristian. Pelloch choazh eo aet Jean-Marie Le Pen en Oriant, meret gant an tu kleiz, gant 14,5%. Tizhet en deus ouzhpenn 20% en Drinded-Karnag, maz eo bet ganet. En holl gêrioù ! berzh en deus graet e pep lech, en holl gêrioù, daoust do zuadur politikel. E Penn-ar-Bed hag en Aodoù-an-Arvor eo uheloch meurbet dregantad penn ar « Front National ». E Kemper nemañ ket pell diouzh an 10%, da lavaret eo tamm-pe-damm ar pezh en deus tizhet en departamant a-bezh. E Brest en deus tizhet 11% hag e Konk-Kerne, trede kêr Penn-ar-Bed, meret gant an tu kleiz ivez, ouzhpenn 12%. Heñvel eo an traoù en Aodoù-an-Arvor men deus penn ar « Front National » tizhet tost 12%, pa oa chomet dindan 8% e 1995. E Lannuon en deus dastumet kazi 11% eus ar votoù, evel e Kallag, kêr gomunour abaoe pell koulskoude. Evit a sell ouzh an tu kleiz pellañ ez eus bet tizhet sifroù dibar ivez. Gwir eo e oa bet mat a-walch disoch an dilennadeg-kêr e kêrioù bras zo, pezh a roe da soñjal en dije graet berzh dech ivez. Ouzhpenn 10% en deus tizhet an tu kleiz pellañ, maz ouzhpenner dregantadoù Laguiller ha Besancenot, peurliesañ tost a-walch an eil degile. Koulskoude he doa dastumet dileuriadez Stourm al labourerien e-tro 5% eus ar votoù hepken e 1995. En Aodoù-an-Arvor o doa an 2 emstriver trotskiour tizhet kazi 13% eus ar mouezhioù hag er Mor-Bihan tost 11%. Freuzet ar PCF Goude berzh an tu kleiz pellañ eo bet freuzet strollad ar Gomunourien ha bihanaet-kriz e challoud betek en e zalchoù eus Kreiz Breizh. Er Mor-Bihan da skouer e chom Robert Hue dindan 3% eus ar votoù. Kollet en deus 4 foent abaoe 1995. En Aodoù-an-Arvor en deus bet poan o tremen en tu all da 5%, e-lech 11% e 1995. Nag un dismantr !